เรื่องร้องเรียน (ร้องเรียน,คลอง,เสียงรบกวน) วันที่ 2023-04-21 02:25:29 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016336
ขอให้แก้ไขปัญหาการเปิดเพลงเสียงดังรบกวนจากการประกอบกิจการร้านอาหาร จำนวน 2 ร้าน (ไม่ทราบชื่อร้าน) บริเวณศูนย์การค้าตะวันนาพลาซ่า แขวงคลองจั่น เขตบางกะปิ กรุงเทพมหานคร จุดสังเกตอยู่ติดกับเดอะมอลล์ บางกะปิ และเข้าไปในศูนย์การค้าตะวันนาพลาซ่า ประมาณ 10-20 เมตร จะพบกับร้านที่ 1 อยู่ด้านขวามือ และตรงเข้าไปจนสุดซอย (ไม่มีชื่อซอย) จะพบกับร้านที่ 2 ซึ่งอยู่ด้านขวามือ เนื่องจากผู้ร้องแจ้งว่าบริเวณดังกล่าวมีการเปิดร้านอาหาร กึ่งผับ-บาร์ ซึ่งทั้งสองร้านมีการเล่นดนตรีสดและเปิดเพลงเสียงดังรบกวน ซึ่งมีการเปิด-ปิดเกินกว่าเวลาที่กฎหมายกำหนด (ตามผู้ร้องแจ้ง) โดยมีการเล่นดนตรีในช่วงเวลาประมาณ 23.00-02.00 น. เป็นประจำทุกวัน ทำให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 3-4 เดือนแล้ว เบื้องต้นผู้ร้องแจ้งเรื่องไปยังสำนักงานเขตบางกะปิ กรุงเทพมหานครแล้ว ประกอบกับผู้ร้องประสงค์ให้หน่วยงานที่เกี่ยวข้องตรวจสอบใบอนุญาตในการประกอบกิจการของร้านดังกล่าว หากพบว่าไม่มีใบอนุญาตประกอบกิจการเห็นควรให้หน่วยงานที่เกี่ยวข้องดำเนินการตามกฎหมายต่อไป จึงประสงค์ให้หน่วยงานที่เกี่ยวข้องแก้ไขปัญหาและเข้าไปตรวจสอบโดยด่วน เพื่อบรรเทาความเดือดร้อนให้กับประชาชนในพื้นที่ต่อไป  (ผู้ร้องประสงค์ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata